આ વર્ષે વિદેશી બાબતો પર બનેલી સંસદીય સમિતિનો રિપોર્ટ રજૂ કરવામાં આવ્યો હતો. આ રિપોર્ટમાં એ વાત પર ધ્યાન આપવામાં આવ્યુ હતુ કે ચીન, ભારતના પડોશમાં કંઈક ઈન્ફ્રાસ્ટ્રક્ચર પ્રોજેક્ટલની જાળ બિછાવી રહ્યુ છે અને આ પ્રોજેક્ટ્સ ઘણા ગંભીર છે. રિપોર્ટમાં કહેવામાં આવ્યુ હતુ કે ભારતે એક એવી રણનીતિ તૈયાર કરવી પડશે જેમાં ભારતની આસપાસ ચીનના પ્રભાવનો સામનો કરવામાં આવી શકે. કમિટી મુજબ ભારતને નેપાળ અને ભૂટાન સાથે ભાગીદારીને વધુ મજબૂત કરવાની જરૂર છે. રિપોર્ટની માનીએ તો નેપાળ અને ભૂટાન માટે સરકાર તરફથી જે ભંડોળ આપવામાં આવ્યા છે તે ચીનનો સામનો કરવાની રણનીતિનું જ પ્રદર્શન કરે છે. આ રિપોર્ટમાં જ ભારત-નેપાળ બોર્ડર પર સુરક્ષા અંગેની ચિંતાઓને ફંડમાં વધારાનું કારણ ગણાવવામાં આવી રહ્યુ હતુ.